Кутија цигари

мини|Ред кутии цигари во Соединетите Американски Држави, пред 2012 година
десно|мини|Од 2012 година, американските пакувања цигари содржат предупредување за опасностите од тутунот.
**Кутија цигари** — правоаголна амбалажа, обично направена од картон, која содржи цигари. Големината, изгледот, содржината и цената на кутијата зависат од законите на земјата во која се продава. На пример, често е вклучено предупредување за влијанието на тутунот на здравјето. Во многу земји, најниската содржина на една кутија е 20 цигари. Малопродажната цена зависи од земјата и марката, а особено е под влијание на даноците на тутун.

## Опис
Кутијата цигари е обично правоаголна, направена од картон со внатрешна обвивка од алуминиумска фолија. Кутијата е обвиена и со тенка пластична фолија.

### Опаковка

Тврдата опаковка се состои од релативно стабилна кутија. Најзината предност е што цигарите што ги содржи не можат да се изгужваат или скршат в џеб или в торба. Тврдото пакување со капак е создадено во 1955 година од Филип Морис. Тврдите кутии може да се затворат повторно по отворањето.

Мекото пакување е направено од хартија. Меките пакувања нудат помала заштита на содржината, но се поевтини за производство од тврдите пакувања. .

### Здравствено предупредување
мини|Примери за предупредувања
Во многу земји, пакувањата цигари имаат здравствено предупредување за ризиците од пушење . Големината, содржината и јазикот зависат од земјата во која се продаваат. Кутиите може да имаат пишани пораки или фотографии што вознемируваат. Овие предупредувања обично се законски пропишани како дел од политиката за јавно здравје.

Спротивно на тоа, во Европската Унија, директивата 2014/40/EU ја укинува директивата 2001/37/CE и забранува прикажување на нивоата на никотин, катран и јаглерод моноксид на пакувањето на тутунските производи.

### Неутрално пакување
Со цел да се истакнат здравствените предупредувања и да се намали привлечноста на пакувањата, од 2012 година, неколку земји вовеле неутрално пакување цигари, на кои нема маркетиншки елементи.

### Други одлики
Било предложено некои пакувања цигари содржат и празен простор за отпушоци од цигари. Ова би можело да го намали бројот на отпушоци од цигари фрлени на улица, кои ја загадуваат животната средина, бидејќи бавно се распаѓаат.

## Содржина
мини|Штека цигари.
Во повеќето земји, минималната големина на кутијата цигари ја одредува владата. Овој вид регулатива би имал влијание врз честотата и видот на цигари што ги консумира редовно пушачот, како и врз возраста на која дел од населението почнува да пуши, што има непосредна последица врз продажбата на цигари.

Во четиринаесет држави од Европската Унија, минималната содржина на кутијата е 20 цигари. Во Обединетото Кралство, цигарите се продаваат во кутии од 20 или 10 цигари. Автоматите нудат и пакувања од 16 или 18 цигари, иако тие се со иста големина како пакувањата што содржат 20.

Во Австралија, бројот на цигари во кутија обично е 25, но има и пакувања од 20 (минимум), 30, 40 и 50. Во Канада, повеќето пакувања содржат 25 цигари, но вообичаени се и пакувања од 20. Во некои европски земји, зголемувањето на даноците на тутунот значи дека количината на цигари по пакување може да се намали, така што цената да остане иста.

Во Малезија е забранета продажбата на кутии што содржат помалку од 20 цигари.

Во Соединетите Американски Држави, минималната количина цигари по кутија е исто така 20, но некои брендови цигари ги продаваат своите производи во пакувања од 25 цигари. Неколку години пред да се спроведе оваа регулатива, биле дозволени за продажба полупакувања од 10 или дури 14 цигари.  Некои брендови поретко се продавале во пакувања од 5 до 100 цигари.

Една штека цигари обично содржи 10 кутии од по 20 цигари или 8 кутии од по 25, што вкупно значи 200 цигари. Некои видови кутии можат да содржат 20 пакувања од по 20 или 400 цигари.

## Продажна цена
Продажната цена на кутија цигари во голема мера зависи од земјата на продажба. Во 2014 година, брендот Марлборо бил најевтин во Пакистан (0,96   американски долари), додека најскап бил во Австралија (16,11 американски долари).

Во Соединетите Американски Држави, цената на кутија завис од држава до држава, при што најевтина во 2014 година била Кентаки (во просек 4,96 долари), а најскапа е државата Њујорк (во просек 14,50 долари).

## Збирки
Некои кутии цигари се од особен интерес за колекционерите. Посебно се ценети оние што се истакнуваат со својата старост или необична декорација, или биле произведувани во ограничен број и затоа станале ретки. Најголемата збирка во светот, во сопственост на Кинезот Ванг Гуохуа, има 30 000 кутии.

## Наводи

## Надворешни врски

* Енциклопедија на цигари

Категорија:Тутун
Категорија:Амбалажа